[pic] | EVROPSKA KOMISIJA |

Bruselj, 2.7.2010

COM(2010)354 konč.

POROČILO KOMISIJE

O DELU ODBOROV V LETU 2009

SEC(2010)806

POROČILO KOMISIJE

O DELU ODBOROV V LETU 2009

Komisija v skladu s členom 7(4) Sklepa Sveta 1999/468/ES z dne 28. junija 1999 (v nadaljnjem besedilu: sklep o komitologiji) objavlja letno poročilo o delu odborov v letu 2009. Poročilo vsebuje pregled sprememb v sistemu komitologije in povzetek dejavnosti odborov ter spremni dokument s podrobnimi statističnimi podatki o delu posameznih odborov[1].

1. Pregled najnovejših sprememb v sistemu komitologije

1.1. Izvajanje reforme postopka komitologije (Sklep Sveta 2006/512/ES o spremembah Sklepa Sveta 1999/468/ES)

1.1.1. Usklajevanje

Usklajevanje obstoječih temeljnih aktov z novim regulativnim postopkom s pregledom (RPP), uvedenim s Sklepom Sveta 2006/512/ES, se je leta 2009[2] nadaljevalo s sprejetjem dveh uredb „omnibus“ s strani Evropskega parlamenta in Sveta. Uredba „omnibus drugi del“ je bila sprejeta 11. marca 2009, uredba „omnibus četrti del“ pa 18. junija 2009. Ti uredbi združujeta in spreminjata 47 oziroma 46 temeljnih pravnih aktov. Pole tega je Evropski parlament 23. septembra 2008 z resolucijo zaprosil Komisijo, da predloži predloge za uskladitev dodatnih 14 temeljnih pravnih aktov. Komisija je te akte skrbno proučila, vendar po njenem mnenju ni bilo potrebe, da pripravi predloge za vsakega od njih, saj so bili med drugim nekateri že usklajeni z drugimi akti ali pa izvedbene pristojnosti v njih po mnenju Komisije niso bile predmet RPP. Na podlagi te ocene je Komisija 30. marca 2009[3] sprejela predlog za peto in zadnjo uredbo omnibus, ki zajema dva temeljna pravna akta. Z začetkom veljavnosti Lizbonske pogodbe pa je ta predlog postal brezpredmeten.

1.1.2. Komitologija in preglednost: register in arhiv komitoloških dokumentov

Novi register komitologije, ki je začel delovati 1. aprila 2008[4], je bil še dodatno izboljšan. Izboljšave zagotavljajo učinkovitejše notranje delovanje sistema in povečujejo preglednost javnega arhiva. Med najpomembnejšimi izboljšavami glede preglednosti, uvedenimi leta 2009, je večja natančnost v stopnjah postopka priprave osnutkov izvedbenih ukrepov. Zdaj je mogoče ugotoviti, kateri osnutek izvedbenega ukrepa je Komisija umaknila pred njegovo predložitvijo komitološkemu odboru v uradno glasovanje.

1.2. Komitologija in Lizbonska pogodba

Pogodba o delovanju Evropske unije (PDEU) vsebuje določbi, ki sta razlog za znatne spremembe postopkov komitologije. Te se nanašajo na „kvazi zakonodajne ukrepe“ (v nadaljnjem besedilu: delegirani akti) (člen 290) na eni strani in na preproste izvedbene ukrepe (v nadaljnjem besedilu: izvedbeni akti) (člen 291) na drugi.

1.2.1. Delegirani akti

Komisija je decembra 2009 sprejela sporočilo Evropskemu parlamentu in Svetu v zvezi z izvajanjem člena 290 PDEU[5]. Namen tega sporočila je določiti stališča Komisije glede področja uporabe delegiranih aktov, načina obravnave prenosa pooblastil, delovnih metod, ki jih namerava uporabljati pri pripravi sprejetja delegiranih aktov, in tudi glede pogojev, pod katerimi bi lahko zakonodajalec nadziral izvajanje pooblastil, prenesenih na Komisijo.

1.2.2. Izvedbeni akti

V členu 291 PDEU je pojasnjeno, da kadar so za izvajanje pravno zavezujočih aktov potrebni enotni pogoji, se s temi akti izvedbena pooblastila prenesejo na Komisijo ali v ustrezno utemeljenih posebnih primerih Svet. Evropski parlament in Svet z uredbami, sprejetimi po rednem zakonodajnem postopku, vnaprej določita splošna pravila in načela mehanizmov, na podlagi katerih države članice nadzirajo izvajanje izvedbenih pooblastil Komisije.

Komisija je na začetku leta 2010 oblikovala predlog „uredbe o komitologiji“, ki določa pravila in splošna načela mehanizmov, po katerih države članice nadzirajo izvajanje izvedbenih pooblastil Komisije[6]. Ta uredba bo nadomestila sklep o komitologiji, ki ga je Svet sprejel leta 1999 in revidiral leta 2006.

2. Pregled dejavnosti

2.1 Število odborov in sestankov

Pomembno je razlikovati med komitološkimi odbori na eni strani in drugimi subjekti, še posebno „strokovnimi skupinami“, ki jih ustanovi Komisija sama, na drugi. Slednje Komisiji zagotavljajo strokovno znanje pri pripravi in izvajanju politike, medtem ko komitološki odbori Komisiji pomagajo pri uresničevanju izvedbenih pristojnosti, ki so ji bile podeljene s temeljnimi pravnimi akti. To poročilo obravnava izključno komitološke odbore. Število komitoloških odborov na dan 31. decembra 2009 je bilo izračunano po področjih dejavnosti (glej razpredelnico I ). Za primerjavo so navedeni tudi podatki za preteklo leto (stanje na dan 31. decembra 2008).

RAZPREDELNICA I – Skupno število odborov

Področje politike | 2008 | 2009 |

Kmetijstvo in razvoj podeželja (AGRI) | 28 | 15 |

Evropski urad za boj proti goljufijam (OLAF) | 1 | 1 |

Proračun (BUDG) | 2 | 2 |

Izobraževanje in kultura (EAC) | 7 | 6 |

Zaposlovanje, socialne zadeve in enake možnosti (EMPL) | 5 | 5 |

Širitev (ELARG) | 3 | 3 |

Podjetništvo in industrija (ENTR) | 34 | 39 |

Okolje (ENV) | 35 | 36 |

EuropeAid (AIDCO) | 8 | 7 |

Zunanji odnosi (RELEX) | 3 | 4 |

Ribištvo in pomorske zadeve (MARE) | 4 | 4 |

Zdravje in potrošniki (SANCO) | 17 | 16 |

Humanitarna pomoč (ECHO) | 1 | 1 |

Informacijska tehnologija (DIGIT) | 1 | 2 |

Informacijska družba in mediji (INFSO) | 9 | 8 |

Notranji trg (MARKT) | 13 | 14 |

Pravosodje, svoboda in varnost (JLS) | 24 | 24 |

Regionalna politika (REGIO) | 1 | 1 |

Raziskave (RTD) | 6 | 7 |

Statistika (ESTAT) | 9 | 10 |

Obdavčenje in carinska unija (TAXUD) | 10 | 12 |

Trgovina (TRADE) | 12 | 10 |

Promet in energetika (TREN) | 36 | 39 |

SKUPAJ: | 269 | 266 |

Komitološki odbori se lahko na splošno razvrstijo glede na vrsto postopka, po katerem delujejo (svetovalni postopek, upravljalni postopek, regulativni postopek, regulativni postopek s pregledom in zaščitni postopek − glej razpredelnico II). Ker nekateri odbori uporabljajo več postopkov (od svetovalnega do regulativnega postopka, kakor tudi zaščitnega postopka), so bili navedeni ločeno od ostalih odborov, ki uporabljajo en sam postopek.

RAZPREDELNICA II – ŠTEVILO ODBOROV GLEDE NA POSTOPEK (2009)

Vrsta postopka | SKUPAJ |

svetovalni | upravljalni | regulativni | regulativni s pregledom | deluje po več postopkih |

AGRI | 5 | 5 | 5 | 15 |

AIDCO | 5 | 2 | 7 |

BUDG | 1 | 1 | 2 |

DIGIT | 2 | 2 |

EAC | 1 | 1 | 4 | 6 |

ECHO | 1 | 1 |

ELARG | 3 | 3 |

EMPL | 2 | 1 | 2 | 5 |

ENTR | 6 | 3 | 10 | 2 | 18 | 39 |

ENV | 1 | 5 | 3 | 27 | 36 |

ESTAT | 2 | 1 | 7 | 10 |

INFSO | 2 | 6 | 8 |

JLS | 4 | 1 | 1 | 3 | 15 | 24 |

MARE | 1 | 3 | 4 |

MARKT | 1 | 3 | 2 | 8 | 14 |

OLAF | 1 | 1 |

REGIO | 1 | 1 |

RELEX | 2 | 1 | 1 | 4 |

RTD | 3 | 4 | 7 |

SANCO | 1 | 7 | 8 | 16 |

TAXUD | 2 | 3 | 6 | 1 | 12 |

TRADE | 2 | 2 | 3 | 3 | 10 |

TREN | 3 | 1 | 6 | 1 | 28 | 39 |

SKUPAJ: | 22 | 38 | 51 | 11 | 143 | 266 |

Podatki kažejo, da izključno po regulativnem postopku deluje približno 19% odborov (51 od 266), katerim sledi manjše število odborov, ki delujejo izključno po upravljalnem postopku (37). Vendar pa večina odborov (55%) deluje po več postopkih (143 od 266). Razčlenitev po področjih politike kaže, da se uporaba različnih postopkov razlikuje glede na področje politike. Vendar na primer na področju podjetništva in industrije številni odbori delujejo po regulativnem postopku.

Število odborov ni edini pokazatelj dejavnosti na komitološki ravni. Število sestankov v letu 2009 kaže intenzivnost dela na splošno, na ravni področij in v posameznih odborih ( razpredelnica III ).

RAZPREDELNICA III – ŠTEVILO SESTANKOV

2008 | 2009 | 2008 | 2009 |

AGRI | 226 | 165 | JLS | 37 | 40 |

AIDCO | 38 | 40 | MARE | 15 | 15 |

BUDG | 5 | 5 | MARKT | 42 | 32 |

DIGIT | 3 | 3 | OLAF | 3 | 3 |

EAC | 14 | 13 | REGIO | 9 | 10 |

ECHO | 6 | 4 | RELEX | 4 | 3 |

ELARG | 6 | 5 | RTD | 62 | 62 |

EMPL | 4 | 5 | SANCO | 123 | 124 |

ENTR | 57 | 48 | TAXUD | 114 | 107 |

ENV | 57 | 67 | TRADE | 24 | 17 |

ESTAT | 16 | 19 | TREN | 60 | 83 |

INFSO | 28 | 24 | SKUPAJ: | 953 | 894 |

Tako kot leta 2008 je na vodilnem mestu kmetijstvo (AGRI) s 165 sestanki kljub znatnemu upadu števila odborov v primerjavi z letom 2008 (za skoraj 50 %). Ti podatki kažejo intenzivnost upravljanja različnih kmetijskih trgov. Kmetijstvu (AGRI) sledita zdravje in potrošniki (SANCO) s 124 sestanki ter obdavčenje in carinska unija (TAXUD) s 107 sestanki.

2.2 Število mnenj in izvedbenih ukrepov

Kot je bilo predstavljeno že v prejšnjih poročilih, zajema to poročilo splošne podatke o uradnih mnenjih , ki jih predložijo odbori, in o nadaljnjih izvedbenih ukrepih (tj. pravnih aktih ali upravnih sklepih in sklepih o financiranju), ki jih sprejme Komisija[7]. Podatki kažejo količinsko izmerljivo „produktivnost“ odborov (glej razpredelnico IV ). Celotno število mnenj , ki so jih odbori predložili v letu 2009, je bilo 2 091 (v primerjavi z 2 185 v letu 2008); število izvedbenih ukrepov, ki jih je sprejela Komisija, je bilo 1 808 (v primerjavi z 2 022 leta 2008).

RAZPREDELNICA IV – Število sprejetih mnenj in izvedbenih ukrepov (2009)

Mnenja | Ukrepi, ki niso v postopku soodločanja | Ukrepi v postopku soodločanja | Mnenja | Ukrepi, ki niso v postopku soodločanja | Ukrepi v postopku soodločanja |

AGRI | 460 | 459 | 1 | JLS | 57 | 8 | 46 |

AIDCO | 224 | 103 | 118 | MARE | 37 | 39 | 0 |

BUDG | 5 | 0 | 0 | MARKT | 28 | 2 | 25 |

DIGIT | 1 | 0 | 1 | OLAF | 0 | 0 | 0 |

EAC | 40 | 0 | 39 | REGIO | 5 | 2 | 0 |

ECHO | 51 | 0 | 46 | RELEX | 1 | 1 | 0 |

ELARG | 58 | 56 | 0 | RTD | 202 | 190 | 1 |

EMPL | 14 | 0 | 14 | SANCO | 278 | 96 | 153 |

ENTR | 207 | 0 | 108 | TAXUD | 147 | 49 | 2 |

ENV | 88 | 3 | 77 | TRADE | 6 | 4 | 0 |

ESTAT | 30 | 0 | 24 | TREN | 86 | 2 | 74 |

INFSO | 66 | 15 | 50 | SKUPAJ: | 2 091 | 1 029 | 779 |

Veliko število izvedbenih ukrepov , sprejetih v okviru določenih področij politik – kmetijstvo (460), zdravje in potrošniki (249), EuropeAid (221), raziskave (191) ter podjetništvo (108) – spet ponazarja intenzivnost dela, ki je bilo na teh področjih preneseno na Komisijo[8]. V primerjavi s prejšnjim letom je opaziti povečanje, zlasti na področju kmetijstva (460 izvedbenih ukrepov leta 2009 v primerjavi s 439 leta 2008) in EuropeAid (221 izvedbenih ukrepov leta 2009 v primerjavi s 110 leta 2008). Število izvedbenih ukrepov, sprejetih v zvezi z EAC, se je znatno zmanjšalo (leta 2009 jih je bilo 39, leta 2008 pa 69).

2.3 Uporaba regulativnega postopka s pregledom (RPP)

Vsi podatki v razpredelnici IV, ki se nanašajo na število sprejetih izvedbenih ukrepov, vključujejo število ukrepov, ki so bili sprejeti na podlagi RPP. To število je trenutno 131 za leto 2009, pri čemer se ta postopek najpogosteje uporablja za področje okolja (33 ukrepov), sledi pa promet in energetika (29) (glej razpredelnico V ).

Evropski parlament je leta 2009 za osnutke ukrepov uporabil svojo pravico veta samo v enem primeru. To pomeni, da sta oba zakonodajalca skupaj svojo pravico veta izkoristila le v 0,8 % primerov:

- Evropski parlament je maja 2009 nasprotoval sprejetju osnutka ukrepa v zvezi z direktivo o označevanju porabe energije in v zvezi z označevanjem televizorjev. Osnutek ukrepa zato ni bil sprejet. Revidiran ukrep bo v obliki delegiranega akta sprejet leta 2010, ko bosta Parlament in Svet sprejela predlog direktive o navajanju porabe energije in drugih virov izdelkov, ki vplivajo na rabo energije, s pomočjo nalepk in standardiziranih podatkov o izdelku[9].

Za primerjavo: leta 2008 sta Svet in Parlament svojo pravico veta izkoristila v 10 % primerov (7 izvedbenih ukrepov).

Razpredelnica V − Število izvedbenih ukrepov, sprejetih na podlagi regulativnega postopka s pregledom (RPP) (2009)

Ukrepi, sprejeti na podlagi RPP | EP je nasprotoval sprejetju osnutkov ukrepov na podlagi RPP | Svet je nasprotoval sprejetju osnutkov ukrepov na podlagi RPP | EP/Svet je nasprotoval sprejetju osnutkov ukrepov na podlagi RPP | Št. nasprotovanj skupaj |

AGRI | 0 | 0 | 0 | 0 | 0 |

AIDCO | 0 | 0 | 0 | 0 | 0 |

BUDG | 0 | 0 | 0 | 0 | 0 |

DIGIT | 0 | 0 | 0 | 0 | 0 |

ECHO | 0 | 0 | 0 | 0 | 0 |

ELARG | 0 | 0 | 0 | 0 | 0 |

EMPL | 1 | 0 | 0 | 0 | 0 |

ENTR | 16 | 0 | 0 | 0 | 0 |

ENV | 33 | 0 | 0 | 0 | 0 |

ESTAT | 7 | 0 | 0 | 0 | 0 |

INFSO | 1 | 0 | 0 | 0 | 0 |

JLS | 0 | 0 | 0 | 0 | 0 |

MARE | 0 | 0 | 0 | 0 | 0 |

MARKT | 20 | 0 | 0 | 0 | 0 |

OLAF | 0 | 0 | 0 | 0 | 0 |

REGIO | 0 | 0 | 0 | 0 | 0 |

RELEX | 0 | 0 | 0 | 0 | 0 |

RTD | 0 | 0 | 0 | 0 | 0 |

SANCO | 24 | 0 | 0 | 0 | 0 |

TAXUD | 0 | 0 | 0 | 0 | 0 |

TRADE | 0 | 0 | 0 | 0 | 0 |

TREN | 29 | 1 | 0 | 0 | 1 |

Skupaj: | 131 | 1 | 0 | 0 | 1 |

3. PODROBNE INFORMACIJE O DEJAVNOSTIH ODBOROV

Delovni dokument služb Komisije, priložen temu poročilu, vsebuje podrobne informacije o delu posameznih odborov v letu 2009, ki so razvrščene na podlagi zadevnih oddelkov Komisije. Prav tako so v Prilogi navedene informacije o spremembi števila odborov in izrednih dogodkih, povezanih s posameznimi osnutki ukrepov, kot so negativna mnenja, napotitve na Svet ali nasprotovanja Sveta oziroma Parlamenta na podlagi regulativnega postopka s pregledom.

[1] Spremni dokument je predstavljen kot ločen delovni dokument služb Komisije.

[2] Za več informacij glede ozadja tega procesa usklajevanja ter dejavnosti, ki so v zvezi s tem potekale leta 2008, glej poročilo Komisije o delu odborov v letu 2008 (COM(2009) 335 konč.).

[3] COM(2009) 142.

[4] http://ec.europa.eu/transparency/regcomitology/index_en.htm.

[5] COM(2009) 673 konč., 9.12.2009.

[6] COM(2010) 83 konč., 9.3.2010.

[7] Treba je opomniti, da so tu možna razhajanja med številom mnenj in številom izvedbenih ukrepov v katerem koli danem letu. Razlogi za to so pojasnjeni v uvodu delovnega dokumenta služb Komisije.

[8] Vendar je treba omeniti, da število sprejetih ukrepov kot tako ne odraža političnega, gospodarskega ali finančnega pomena sprejetih odločitev.

[9] COM(2008) 778, 13.11.2008.